
[image: ]VUKOVARSKO-SRIJEMSKA ŽUPANIJA
OPĆINA NIJEMCI
Trg kralja Tomislava 6, 32 245 NIJEMCI


OPĆINSKO VIJEĆE
KLASA: 363-01/25-07/02
URBROJ: 2196-20-01-26-23
Nijemci,  18. svibnja 2026.


Na temelju članka 36. i 37. Zakona o koncesijama (NN 69/17, 107/20), članka 44. stavak 1. točka 4. u vezi s člankom 45. Zakona o komunalnom gospodarstvu (NN 68/18, 110/18, 32/20, 145/24), članka 9. Odluke o komunalnim djelatnostima na području Općine Nijemci (Službeni vjesnik VSŽ 13/20, 19/20, 02/21, 2/22, 5/25) te članka 28. Statuta Općine Nijemci (Službeni vjesnik VSŽ 03/21) Općinsko vijeće Općine Nijemci na 7. sjednici održanoj dana 18. svibnja 2026. godine  donijelo je

Odluku o dodjeli koncesije za obavljanje komunalne djelatnosti dimnjačarskih poslova na području Općine Nijemci

Članak 1.
Ovom Odlukom Općinsko vijeće Općine Nijemci (u daljnjem tekstu: davatelj koncesije), temeljem Obavijesti  o namjeri davanja koncesije za obavljanje dimnjačarskih poslova na području Općine Nijemci, objavljene u Elektroničkom oglasniku javne nabave, broj: 2026/S K01-0000054, 06.03.2026. godine dodjeljuje koncesiju za obavljanje komunalne djelatnosti dimnjačarskih poslova na području Općine Nijemci najpovoljnijem ponuditelju:

D.U.O. EKO-DIM VINKOVCI, vlasnik Hrvoje Horvat, Vinkovci, Ljudevita Gaja 1c, OIB: 55232200465 (u daljnjem tekstu: koncesionar).

Članak 2.
Obavljanje dimnjačarskih poslova podrazumjeva provjeru ispravnosti funkcioniranja dimnjaka i uređaja za loženje, obavljanje redovnih i izvanrednih pregleda dimnjaka i uređaja za loženje, čišćenje dimnjaka i uređaja za loženje, poduzimanje mjera za sprječavanje opasnosti od požara, eksplozija, trovanja te zagađivanja zraka, kako štetne posljedice ne bi nastupile zbog neispravnosti dimnjaka i uređaja za loženje, a sve u skladu s rokovima određenim u Odluci o obavljanju dimnjačarskih poslova na području Općine Nijemci i cjenikom dimnjačarskih usluga.
Članak 3.
Koncesija za obavljanje dimnjačarskih poslova dodjeljuje se na rok do 4 godine od dana potpisivanja Ugovora.
 	Posebni uvjeti kojima tijekom trajanja koncesije mora udovoljavati odabrani najpovoljniji ponuditelj, odnosno Koncesionar su:
· donijeti Opće uvjete isporuke komunalne usluge sukladno članku 30. Zakona o komunalnom
gospodarstvu
-   za svaku izmjenu ili dopunu cjenika pribaviti prethodnu suglasnost općinskog načelnik, sukladno članku 55. Zakona o komunalnom gospodarstvu
-    obavljati dimnjačarske poslove trajno i kvalitetno, u skladu sa svim pozitivnim propisima koji se na tu
djelatnost odnose, prema cijenama navedenim u ponudi i uvjetima iz dokumentacije za nadmetanje, a
opremu držati u stanju funkcionalne sposobnosti.

Članak 4.
Visina naknade za koncesiju za obavljanje dimnjačarskih poslova utvrđuje se u iznosu od 1.400,00 eura godišnje.
Koncesija se daje uz cijenu usluga navedenih u cjeniku dimnjačarskih usluga, koji čini sastavni dio ove Odluke, te nije predmet objave u službenom glasilu.
Cijenu usluge izravno plaća korisnik usluge na osnovi ispostavljenog računa koncesionara, koji pored popisa izvršenih usluga mora sadržavati i druge zakonom propisane elemente vjerodostojne isprave.

Članak 5.
Davatelj koncesije i koncesionar sklopiti će ugovor o koncesiji nakon isteka roka mirovanja, koji iznosi 15 dana od dana dostave ove Odluke svakom ponuditelju.
Ako je pokrenut postupak pravne zaštite, Ugovor o koncesiji potpisati će se kada Odluka o davanju koncesije postane izvršna.
Ugovorom o koncesiji utvrdit će se prava i obveze davatelja koncesije i koncesionara.
Odabrani ponuditelj dužan je prije potpisivanja ugovora o koncesiji osigurati jamstva i/ili instrumente osiguranja obveza iz ugovora o koncesiji, posebno naplate naknade za koncesiju te naknade moguće štete nastale zbog neispunjenja obveza iz ugovora o koncesiji, u vidu zadužnice ovjerene kod javnog bilježnika u iznosu koji pokriva četverogodišnji iznos koncesijske naknade.

Članak 6.
Na temelju ove Odluke Općinski načelnik Općine Nijemci zaključiti će s odabranim koncesionarom Ugovor o koncesiji.

Članak 7.
Ova Odluka objaviti će se u Elektroničkom oglasniku javne nabave RH, internetskoj stranici Općine Nijemci i Službenom vjesniku Vukovarsko-srijemske županije.


Obrazloženje
	Općina Nijemci je Odlukom općinskog načelnika kojom je osnovano Stručno povjerenstvo za pripremu i provedbu natječaja za dodjelu koncesije za obavljanje dimnjačarskih usluga na području općine Nijemci te Obavijesti o namjeri davanja koncesije za obavljanje dimnjačarskih usluga  u EOJN broj: 2026/S K01-0000054, 06.03.2026, a sukladno Analizi davanja koncesije, provela postupak davanja koncesije sukladno Zakonu o koncesijama.
	Slijedom objavljenje Obavijesti o namjeri davanja koncesije pristigla je jedna ponuda ponuditelja: D.U.O Eko –Dim Vinkovci vl. Hrvoje Horvat, Vinkovci, Lj. Gaja 1c .
Kriterij za odabir ponude je ekonomski najpovoljnija ponuda. Način određivanja ekonomski najpovoljnije ponude je sistem bodovanja određen u Dokumentaciji za nadmetanje.
		Ponuditelj D.U.O. Eko-Dim dostavio je urednu i prihvatljivu ponudu sa ukupnim iznosom naknade za koncesiju 1.400,00 eura i cijenom ponude 5.122,00 eur bez PDV-a odnosno 6.402,50 eur sa PDV-om.
		Stoga je na prijedlog Stručnog povjerenstva odlučeno kao u izreci ove Odluke.

UPUTA O PRAVNOM LIJEKU:
		Sukladno članku 96. Zakona o koncesijama, žalba na ovu odluku izjavljuje se Državnoj komisiji za kontrolu postupaka javne nabave u pisanom obliku.
		Žalba se dostavlja u roku 10 dana od primitka ove Odluke na adresu: Koturaška cesta 43/IV, Zagreb. Istodobno s dostavljanjem žalbe Državnoj komisiji za kontrolu postupaka javne nabave, žalitelj je sukladno odredbi članka 405. stavak 3. Zakona o javnoj nabavi (NN 120/16), obezan primjerak žalbe dostaviti davatelju koncesije u roku za žalbu, na dokaziv način.

Predsjednik Općinskog vijeća
Vjekoslav Subotić, mag.oec.

Dostaviti:
1. D.U.O. Eko-Dim Vinkovci
2. Upravni odjel za financije, razvoj i gospodarstvo Općine Nijemci
3. Pismohrana, ovdje

